title: 2010/664/ΕΕ: Απόφαση του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (αίτηση EGF/2010/003 ES/κλωστοϋφαντουργία Γαλικίας, από την Ισπανία)

text:
               4.11.2010

               EL

               Επίσημη Εφημερίδα της Ευρωπαϊκής Ένωσης

               L 286/20

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 20ής Οκτωβρίου 2010
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (αίτηση EGF/2010/003 ES/κλωστοϋφαντουργία Γαλικίας, από την Ισπανία)
   (2010/664/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου και για να τους ενισχύσει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε στις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ορίου των 500 εκατομμυρίων EUR.

               (4)

               Στις 5 Φεβρουαρίου 2010 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 82 επιχειρήσεις που λειτουργούν στον κλάδο 14 της NACE αναθ. 2 («κατασκευή ειδών ένδυσης»), σε μία ενιαία περιφέρεια NUTS II, τη Γαλικία (ES11), και την συμπλήρωσε με πρόσθετες πληροφορίες έως τις 11 Μαΐου 2010. Η αίτηση πληροί τις προϋποθέσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού ύψους 1 844 700 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 1 844 700 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Οκτωβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2006/203/ΕΚ: Απόφαση αριθ. 202, της  17ης Μαρτίου 2005 , σχετικά με τα υποδείγματα των εντύπων, των αναγκαίων για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127)   (Κείμενο που παρουσιάζει ενδιαφέρον για τον ΕΟΧ)

text:
               15.3.2006

               EL

               Επίσημη Εφημερίδα της Ευρωπαϊκής Ένωσης

               L 77/1

      ΑΠΌΦΑΣΗ αριθ. 202
   της 17ης Μαρτίου 2005
   σχετικά με τα υποδείγματα των εντύπων, των αναγκαίων για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127)
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΕ/Ελβετίας)
   (2006/203/ΕΚ)
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΗΝ ΚΟΙΝΩΝΙΚΗ ΑΣΦΑΛΕΙΑ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
   Έχοντας υπόψη:
   το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1), σύμφωνα με το οποίο η διοικητική επιτροπή χειρίζεται όλα τα διοικητικά θέματα που απορρέουν από τον κανονισμό (ΕΟΚ) αριθ. 1408/71 και τους μεταγενέστερους κανονισμούς,
   το άρθρο 2 παράγραφος 1 του κανονισμού (EΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 «περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος» (2), σύμφωνα με το οποίο η διοικητική επιτροπή είναι επιφορτισμένη να καταρτίζει τα υποδείγματα των εγγράφων, που είναι αναγκαία για την εφαρμογή των κανονισμών,
   την απόφαση αριθ. 153, της 7ης Οκτωβρίου 1993, σχετικά με τα υποδείγματα εντύπων που είναι αναγκαία για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου (E 001, E 103 έως E 127) (3),
   την απόφαση αριθ. 164, της 27ης Νοεμβρίου 1996, σχετικά με τα υποδείγματα εντύπων, που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (E 101 και E 102) (4),
   την απόφαση αριθ. 166, της 2ας Οκτωβρίου 1997, για την τροποποίηση των εντύπων Ε 106 και Ε 109 (5),
   την απόφαση αριθ. 168, της 11ης Ιουνίου 1998, σχετικά με τις τροποποιήσεις που πρέπει να γίνουν στα έντυπα Ε 121 και Ε 127 και την κατάργηση του εντύπου Ε 122 (6),
   την απόφαση αριθ. 179, της 18ης Απριλίου 2000, σχετικά με τα υποδείγματα των εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (E 111, E 111 B, E 113 έως E 118 και E 125 έως E 127) (7),
   την απόφαση αριθ. 185, της 27ης Ιουνίου 2002, για την τροποποίηση της απόφασης αριθ. 153, της 7ης Οκτωβρίου 1993 (έντυπο E 108) (8),
   την απόφαση αριθ. 186, της 27ης Ιουνίου 2002, σχετικά με τα υποδείγματα των εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (E 101) (9),
   Εκτιμώντας τα ακόλουθα:

               (1)

               Με τη διεύρυνση της Ευρωπαϊκής Ένωσης την 1η Μαΐου 2004 απαιτείται η τροποποίηση των εντύπων E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127.

               (2)

               Με τη συμφωνία για τον Ευρωπαϊκό Οικονομικό Χώρο (συμφωνία για τον ΕΟΧ), της 2ας Μαΐου 1992, που συμπληρώθηκε με το πρωτόκολλο της 17ης Mαρτίου 1993, παράρτημα VI, εφαρμόζονται οι κανονισμοί (ΕΟΚ) αριθ. 1408/71 και (ΕΟΚ) αριθ. 574/72 εντός του Ευρωπαϊκού Οικονομικού Χώρου.

               (3)

               Η Ευρωπαϊκή Κοινότητα και τα κράτη μέλη της και η Ελβετική Συνομοσπονδία έχουν συνάψει συμφωνία για την ελεύθερη κυκλοφορία των προσώπων (συμφωνία της Ελβετίας), η οποία τέθηκε σε ισχύ την 1η Ιουνίου 2002. Το παράρτημα II της συμφωνίας αυτής αναφέρεται στους κανονισμούς (EΟΚ) αριθ. 1408/71 και (EΟΚ) αριθ. 574/72.

               (4)

               Για πρακτικούς λόγους, τα έντυπα που χρησιμοποιούνται στην Ευρωπαϊκή Ένωση και βάσει των συμφωνιών ΕΟΧ και Ελβετίας, πρέπει να είναι ίδια,

         ΑΠΟΦΑΣΙΖΕΙ ΤΑ ΑΚΟΛΟΥΘΑ:

               1.

               Το υπόδειγμα του εντύπου Ε 101, που αναπαράγεται στην απόφαση αριθ. 186, αντικαθίσταται από το συνημμένο στην παρούσα απόφαση υπόδειγμα.

               2.

               Το υπόδειγμα του εντύπου E 102, που αναπαράγεται στην απόφαση αριθ. 164, αντικαθίσταται από το συνημμένο στην παρούσα απόφαση υπόδειγμα.

               3.

               Το υπόδειγμα του εντύπου E 105, που αναπαράγεται στην απόφαση αριθ. 153, καταργείται.
               Τα υποδείγματα των εντύπων E 001, E 103, E 104, E 107, E 112, E 120, E 123 και E 124, που αναπαράγονται στην απόφαση αριθ. 153, αντικαθίστανται από τα συνημμένα στην παρούσα απόφαση υποδείγματα.

               4.

               Tα υποδείγματα των εντύπων E 106 και Ε 109, που αναπαράγονται στην απόφαση αριθ. 166, αντικαθίστανται από τα συνημμένα στην παρούσα απόφαση υποδείγματα.

               5.

               Το υπόδειγμα του εντύπου E 108, που αναπαράγεται στην απόφαση αριθ. 185, αντικαθίσταται από το συνημμένο στην παρούσα απόφαση υπόδειγμα.

               6.

               Tα υποδείγματα των εντύπων E 115, E 116, E 117, E 118, E 125, E 126 και E 127, που αναπαράγονται στην απόφαση αριθ. 179, αντικαθίστανται από τα συνημμένα στην παρούσα απόφαση υποδείγματα.

               7.

               Το υπόδειγμα του εντύπου E 121, που αναπαράγεται στην απόφαση αριθ. 168, αντικαθίσταται από το συνημμένο στην παρούσα απόφαση υπόδειγμα.

               8.

               Το σύμβολο του κράτους, στο οποίο ανήκει ο φορέας που συμπληρώνει τα έντυπα, έχει ως εξής:
               «BE = Βέλγιο, CZ = Τσεχική Δημοκρατία, DK = Δανία, DE = Γερμανία, EE = Εσθονία, GR = Ελλάδα, ΕS = Ισπανία, FR = Γαλλία, IΕ = Ιρλανδία, IΤ = Ιταλία, CY = Κύπρος, LV = Λεττονία, LT = Λιθουανία, LU = Λουξεμβούργο, HU = Ουγγαρία, MT = Μάλτα, NL = Κάτω Χώρες, AT = Αυστρία, PL = Πολωνία, PT = Πορτογαλία, SΙ = Σλοβενία, SK = Σλοβακία, FI = Φινλανδία, SE = Σουηδία, UK = Ηνωμένο Βασίλειο, IS = Ισλανδία, LI = Λιχτενστάιν, NO = Νορβηγία, CH = Ελβετία.».

               9.

               Οι αρμόδιες αρχές των κρατών μελών θέτουν στη διάθεση των ενδιαφερομένων μερών τα έντυπα σύμφωνα με τα συνημμένα στην παρούσα απόφαση υποδείγματα. Τα έντυπα αυτά διατίθενται στις επίσημες γλώσσες της Κοινότητας και διαμορφώνονται κατά τέτοιον τρόπο, ώστε οι διάφορες γλωσσικές αποδόσεις να επικαλύπτονται απόλυτα μεταξύ τους, παρέχοντας ταυτόχρονα τη δυνατότητα σε όλους τους αποδέκτες να λαμβάνουν το τυπωμένο έντυπο στη γλώσσα τους.

               10.

               Η παρούσα απόφαση, η οποία αντικαθιστά τις αποφάσεις αριθ. 153, 164, 166, 168, 179, 185 και 186, δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει από την πρώτη ημέρα του μήνα που ακολουθεί τη δημοσίευσή της.

            Ο Πρόεδρος της Διοικητικής Επιτροπής

         Claude EWEN

      (1)  ΕΕ L 149 της 5.7.1971, σ. 2· κανονισμός όπως τροποποιήθηκε τελευταία από τον κανονισμό (ΕΚ) αριθ. 647/2005 του Ευρωπαϊκού Κοινοβουλίου και του Συμβουλίου (ΕΕ L 117 της 4.5.2005, σ. 1).

      (2)  ΕΕ L 74 της 27.3.1972, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 647/2005.

      (3)  ΕΕ L 244 της 19.9.1994, σ. 22.

      (4)  ΕΕ L 216 της 8.8.1997, σ. 85.

      (5)  ΕΕ L 195 της 11.7.1998, σ. 25.

      (6)  ΕΕ L 195 της 11.7.1998, σ. 37.

      (7)  ΕΕ L 54 της 25.2.2002, σ. 1.

      (8)  ΕΕ L 55 της 1.3.2003, σ. 74.

      (9)  ΕΕ L 55 της 1.3.2003, σ. 80.


Avis juridique important

|

31994D0166

94/166/ΕΚ: Απόφαση του Συμβουλίου της 10ης Μαρτίου 1994 περί της αποδοχής του ψηφίσματος αριθ. 47 σχετικά με την καθιέρωση συμπληρωματικού δελτίου TIR που παρέχει μεγαλύτερη εγγύηση, που εγκρίθηκε στις 2 Ιουλίου 1993 από την ομάδα εργασίας της οικονομικής επιτροπής για την Ευρώπη (ΟΗΕ) για τα τελωνειακά προβλήματα που αφορούν τις μεταφορές

Επίσημη Εφημερίδα αριθ. L 076 της 18/03/1994 σ. 0025 - 0027 Φινλανδική ειδική έκδοση: Κεφάλαιο 2 τόμος 11 σ. 0093  Σουηδική ειδική έκδοση: Κεφάλαιο 2 τόμος 11 σ. 0093

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαρτίου 1994 περί της αποδοχής του ψηφίσματος αριθ. 47 σχετικά με την καθιέρωση συμπληρωματικού δελτίου TIR που παρέχει μεγαλύτερη εγγύηση, που εγκρίθηκε στις 2 Ιουλίου 1993 από την ομάδα εργασίας της οικονομικής  επιτροπής για την Ευρώπη (ΟΗΕ) για τα τελωνειακά προβλήματα που αφορούν τις μεταφορές (94/166/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το ψήφισμα αριθ. 47 περιέχει μέτρα ικανά, αφενός, να εξασφαλίσουν την ορθή εφαρμογή της σύμβασης TIR του 1975 και, αφετέρου, να αυξήσουν το επίπεδο της εγγύησης στην περίπτωση μεταφορών ορισμένων κατηγοριών εμπορευμάτων που παρουσιάζουν αυξημένους  κινδύνους απάτης, όσον αφορά την κάλυψη των δασμών και άλλων επιβαρύνσεων που είναι δυνατό να απαιτούνται- ότι, λόγω του περιεχομένου του, το εν λόγω ψήφισμα παρουσιάζει πρωταρχικό ενδιαφέρον για την Κοινότητα- ότι θα πρέπει, κατά συνέπεια, να το αποδεχθεί με άμεση ισχύ,  ΑΠΟΦΑΣΙΖΕΙ:   Άρθρο 1  Το ψήφισμα αριθ. 47, σχετικά με την καθιέρωση συμπληρωματικού δελτίου TIR που παρέχει μεγαλύτερη εγγύηση, που εγκρίθηκε στις 2 Ιουλίου 1993 από την ομάδα εργασίας της οικονομικής επιτροπής για την Ευρώπη (ΟΗΕ) για τα τελωνειακά προβλήματα που  αφορούν τις μεταφορές, γίνεται αποδεκτό εξ ονόματος της Κοινότητας, με άμεση ισχύ.  Το κείμενο του ψηφίσματος επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου ορίζει το πρόσωπο που είναι αρμόδιο να κοινοποιήσει στον εκτελεστικό γραμματέα της οικονομικής επιτροπής για την Ευρώπη την αποδοχή εκ μέρους της Κοινότητας, με άμεση ισχύ, του ψηφίσματος που αναφέρεται στο άρθρο 1.  Βρυξέλλες, 10 Μαρτίου 1994.  Για το Συμβούλιο Ο Πρόεδρος Γ. ΠΑΠΑΝΤΩΝΙΟΥ   ΚΑΘΙΕΡΩΣΗ ΣΥΜΠΛΗΡΩΜΑΤΙΚΟΥ ΔΕΛΤΙΟΥ TIR ΠΟΥ ΠΑΡΕΧΕΙ ΜΕΓΑΛΥΤΕΡΗ ΕΓΓΥΗΣΗ Ψήφισμα αριθ. 47 που εγκρίθηκε στις 2 Ιουλίου 1993 από την ομάδα εργασίας ΟΕΕ/ΟΗΕ για τα τελωνειακά προβλήματα που αφορούν τις μεταφορές  Η ΟΜΑΔΑ ΕΡΓΑΣΙΑΣ ΓΙΑ ΤΑ  ΤΕΛΩΝΕΙΑΚΑ ΠΡΟΒΛΗΜΑΤΑ ΠΟΥ ΑΦΟΡΟΥΝ ΤΙΣ ΜΕΤΑΦΟΡΕΣ,  ΕΠΙΣΗΜΑΙΝΟΝΤΑΣ τη σημασία της καλής λειτουργίας της τελωνειακής σύμβασης σχετικά με τις διεθνείς εμπορευματικές μεταφορές βάσει δελτίου TIR (σύμβαση TIR του 1975) για τη διευκόλυνση των διεθνών μεταφορών με οδικά οχήματα,  ΑΝΗΣΥΧΩΝΤΑΣ για την πρόσφατη αύξηση των περιπτώσεων απάτης που μπορούν να υπονομεύσουν τα μέτρα διευκόλυνσης που προβλέπει η σύμβαση TIR του 1975,  ΣΥΝΕΙΔΗΤΟΠΟΙΩΝΤΑΣ τις δυσκολίες που αντιμετωπίζουν οι διεθνείς φορείς παροχής κατάλληλων εγγυήσεων για τα εμπορεύματα υψηλού κινδύνου από τελωνειακή άποψη,  ΘΕΩΡΩΝΤΑΣ ότι η ταχύτερη δυνατόν έγκριση ενός δελτίου TIR με υψηλή εγγύηση, το οποίο θα καλύπτει τον καπνό και τα οινοπνευματώδη θα αποτελούσε μέτρο που θα συνέβαλε στην επίλυση των προβλημάτων αυτών,  ΛΑΜΒΑΝΟΝΤΑΣ ΥΠΟΨΗ το πνεύμα των διατάξεων του παραρτήματος 1 και του παραρτήματος 6 (επεξηγηματική σημείωση 0.8.3) της σύμβασης TIR του 1975,  ΑΠΟΦΑΣΙΖΕΙ ομόφωνα τα ακόλουθα προσωρινά μέτρα που θα εφαρμόζονται μέχρις ότου τεθούν σε ισχύ οι αντίστοιχες τροποποιήσεις της σύμβασης TIR του 1975, ίσως εντός του 1994.  Στην περίπτωση μεταφοράς οινοπνευματωδών και καπνού, λεπτομερή στοιχεία των οποίων παρατίθενται στη συνέχεια, προτείνεται στις τελωνειακές αρχές να αυξήσουν το ανώτατο ποσό που μπορεί να ζητείται από τους εγγυοδοτικούς οργανισμούς σε 200 000 δολάρια  ΗΠΑ:  1. αιθυλική αλκοόλη μη μετουσιωμένη με κατ' όγκο αλκοολικό τίτλο 80 % vol ή περισσότερο (κωδικός ΕΣ: 2207 10)- 2. αιθυλική αλκοόλη μη μετουσιωμένη με κατ' όγκο αλκοολικό τίτλο λιγότερο του 80 % vol- αποστάγματα, λικέρ και άλλα οινοπνευματώδη ποτά- σύνθετα αλκοολούχα παρασκευάσματα των τύπων που χρησιμοποιούνται για την παρασκευή ποτών (κωδικός ΕΣ: 2208)- 3. πούρα (στα οποία περιλαμβάνονται και εκείνα με κομμένα τα άκρα) και πουράκια, που περιέχουν καπνό (κωδικός ΕΣ: 2402 10)- 4. τσιγάρα που περιέχουν καπνό (κωδικός ΕΣ: 2402 20)- 5. καπνός για κάπνισμα, έστω και αν περιέχει υποκατάστατα του καπνού σε οποιαδήποτε αναλογία (κωδικός ΕΣ: 2403 10).  Στην περίπτωση μεταφοράς των οινοπνευματωδών και των προϊόντων καπνού που ορίζονται ανωτέρω, οι τελωνειακές αρχές θα απαιτούν τα δελτία TIR να φέρουν ευκρινώς τυπωμένη στο κάλυμμα και σε όλα τα φύλλα την ένδειξη "TABAC/ALCOOL" και "TOBACCO/ALCOHOL" με  παχιά γράμματα. Στα δελτία αυτά θα ενσωματωθεί σημείωμα που θα παρέχει λεπτομέρειες για τις κατηγορίες καπνού και οινοπνευματωδών που αφορά η εγγύηση σύμφωνα με τις προαναφερθείσες ενδείξεις.  Τα παλαιά δελτία TIR που φέρουν την ένδειξη "TABAC" και την υπογραφή του κ. Westerink δεν ισχύουν πλέον,  ΠΑΡΑΚΑΛΕΙ τη διεθνή ένωση οδικών μεταφορών (IRU), τους εθνικούς εγγυοδοτικούς οργανισμούς και τις τελωνειακές αρχές να λάβουν κάθε αναγκαίο μέτρο για να εξασφαλιστεί η έγκριση του δελτίου TIR "TABAC/ALCOOL", από την 1η Σεπτεμβρίου 1993,  ΠΑΡΑΚΑΛΕΙ τα συμβαλλόμενα μέρη της σύμβασης TIR του 1975 να κοινοποιήσουν στον εκτελεστικό γραμματέα της οικονομικής επιτροπής για την Ευρώπη των Ηνωμένων Εθνών, πριν από την 1η Σεπτεμβρίου 1993, εάν αποδέχονται τα δελτία TIR "TABAC/ALCOOL",  ΠΑΡΑΚΑΛΕΙ τον εκτελεστικό γραμματέα της οικονομικής επιτροπής για την Ευρώπη των Ηνωμένων Εθνών να ενημερώσει όλα τα συμβαλλόμενα μέρη της σύμβασης TIR του 1975 για την αποδοχή του δελτίου TIR "TABAC/ALCOOL".


Avis juridique important

|

31989D0430

89/430/ΕΟΚ, Ευρατόμ, ΕΚΑΧ: Απόφαση της Επιτροπής της 30ής Ιουνίου 1989 για την προσαρμογή των διορθωτικών συντελεστών που εφαρμόζονται από την 1η Ιουνίου 1989 και διόρθωση της απόφασης της Επιτροπής σχετικά με την προσαρμογή των διορθωτικών συντελεστών που εφαρμόζονται από την 1η Μαΐου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 203 της 15/07/1989 σ. 0055 - 0056

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1989  για την προσαρμογή των διορθωτικών συντελεστών που εφαρμόζονται από την 1η Ιουνίου 1989 και διόρθωση της απόφασης της Επιτροπής σχετικά με την προσαρμογή των διορθωτικών συντελεστών που εφαρμόζονται από την 1η Μαΐου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (89/430/ΕΟΚ, Ευρατόμ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1) και τροποποιήθηκε από τον κανονισμό (ΕΚΑΧ, ΕΟΚ, Ευρατόμ) αριθ. 3982/88 (2), και ιδίως το άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΟΚ, Ευρατόμ, ΕΚΑΧ) αριθ. 702/89 του Συμβουλίου (3) καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1989 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·  ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·  ότι πρέπει να προσαρμοστούν από την 1η Ιουνίου 1989 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή·  ότι πρέπει να διορθωθεί η απόφαση 89/316/ΕΟΚ, Ευρατόμ, ΕΚΑΧ της Επιτροπής (5), σχετικά με την προσαρμογή των διορθωτικών συντελεστών που εφαρμόζονται από την 1η Μαΐου 1989,  ΑΠΟΦΑΣΙΖΕΙ:  Άρθρο 1  Από την 1η Ιουνίου 1989, οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Άρθρο 2  Από την 1η Μαΐου 1989, οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι στη Μαυριτανία και στη Σενεγάλη και οι οποίες καταβάλλονται στο νόμισμα της χώρας διορισμού, επαναπροσαρμόζονται σύμφωνα με τα ακόλουθα:  - Μαυριτανία: 118,91  - Σενεγάλη: 114,99.  Άρθρο 3  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα απόφαση.  Βρυξέλλες, 30 Ιουνίου 1989.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 354 της 22. 12. 1988, σ. 1.  (3) ΕΕ αριθ. L 78 της 21. 3. 1989, σ. 1.  (4) ΕΕ αριθ. L 110 της 21. 4. 1989, σ. 50.  ΕΕ αριθ. L 110 της 21. 4. 1989, σ. 52.  ΕΕ αριθ L 126 της 9. 5. 1989, σ. 34.  (5) ΕΕ αριθ. L 131 της 13. 5. 1989, σ. 69.  ΠΑΡΑΡΤΗΜΑ  1.2 //  //  // Τόπος υπηρεσίας   // Διορθωτικοί  συντελεστές   //    //   //   //   // Βραζιλία   // 103,25  // Γιουγκοσλαβία   // 31,76   // Δομινικανή Δημοκρατία  // 46,12   // Ζαΐρ   // 83,25   // Ινδονησία   // 74,29  // Κίνα   // 71,34   // Νήσοι Σολομώντος   // 80,70  // Ουγκάντα   // 88,91   // Σομαλία   // 41,08   // Σουδάν  // 123,92   // Συρία   // 192,85   // Τόνγκο   // 120,61  // Τουρκία   // 53,83   //    //


title: Απόφαση 2004/803/ΚΕ̠̠Α του Συμβουλίου, της 25ης Νοεμβρίου 2004, για την έναρξη της στρατιωτικής επιχείρησης της Ευρωπαϊκής Ένωσης στη Βοσνία-Ερζεγοβίνη

text:
               27.11.2004

               EL

               Επίσημη Εφημερίδα της Ευρωπαϊκής Ένωσης

               L 353/21

      ΑΠΌΦΑΣΗ 2004/803/ΚΕΠΠΑ ΤΟΥ ΣΥΜΒΟΥΛΊΟΥ

   της 25ης Νοεμβρίου 2004
   για την έναρξη της στρατιωτικής επιχείρησης της Ευρωπαϊκής Ένωσης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 17,
   την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 5,
   Εκτιμώντας τα εξής:

               (1)

               Στις 9 Ιουλίου 2004, το Συμβούλιο Ασφαλείας των Ηνωμένων Εθνών ενέκρινε ομόφωνα την απόφαση 1551 (2004) με την οποία χαιρετίζει την πρόθεση της Ευρωπαϊκής Ένωσης για την έναρξη αποστολής της ΕΕ στη Βοσνία-Ερζεγοβίνη στην οποία θα περιλαμβάνεται στρατιωτική συνιστώσα από τον Δεκέμβριο του 2004, σύμφωνα με τους όρους που εκτίθενται στην από 29ης Ιουνίου 2004 επιστολή του Υπουργού Εξωτερικών της Ιρλανδίας και Προέδρου του Συμβουλίου της Ευρωπαϊκής Ένωσης προς την Προεδρία του Συμβουλίου Ασφαλείας. Το Συμβούλιο Ασφαλείας των Ηνωμένων Εθνών αποφάσισε, εξάλλου, ότι οι συμφωνίες σχετικά με το καθεστώς των δυνάμεων που περιλαμβάνονται επί του παρόντος στο Προσάρτημα Β του παραρτήματοσ 1.Α της Ειρηνευτικής Συμφωνίας, εφαρμόζονται προσωρινά όσον αφορά την προτεινόμενη αποστολή της ΕΕ και τις δυνάμεις της, ήδη από την αρχή της ανάπτυξής τους στη Βοσνία-Ερζεγοβίνη, εν αναμονή της συναίνεσης των μερών των εν λόγω συμφωνιών προς τούτο.

               (2)

               Στις 22 Νοεμβρίου 2004, το Συμβούλιο Ασφαλείας των Ηνωμένων Εθνών ενέκρινε ομόφωνα την απόφαση 1575 (2004), σύμφωνα με την οποία τα κράτη μέλη που ενεργούν μέσω ή σε συνεργασία με την ΕΕ εξουσιοδοτούνται μεταξύ άλλων να συστήσουν, ως διάδοχο της SFOR και για αρχικά προγραμματισμένη περίοδο 12 μηνών, πολυεθνική δύναμη σταθεροποίησης (EUFOR) υπό ενιαία διοίκηση και έλεγχο. Η EUFOR θα εκτελεί τις αποστολές της σε σχέση με την εφαρμογή του παραρτήματοσ 1-Α και του παραρτήματοσ 2 της Ειρηνευτικής Συμφωνίας συνεργαζόμενη με τις δυνάμεις του Στρατηγείου του ΝΑΤΟ, κατά τις συμφωνηθείσες ρυθμίσεις μεταξύ του ΝΑΤΟ και της ΕΕ, τις οποίες γνωστοποίησαν στο Συμβούλιο Ασφαλείας, το οποίο αναγνωρίζει ότι η EUFOR θα διαδραματίσει τον κύριο ρόλο για τη σταθεροποίηση της ειρήνης στο πλαίσιο των στρατιωτικών πτυχών της Ειρηνευτικής Συμφωνίας και ότι η Ειρηνευτική Συμφωνία και οι διατάξεις προηγουμένων σχετικών αποφάσεών του εφαρμόζονται στην EUFOR και τις δυνάμεις του NATO και ως προς ό,τι τις αφορά, όπως εφαρμόστηκαν στην SFOR και ως προς ό,τι την αφορά και ότι ως εκ τούτου αναφορές στην Ειρηνευτική Συμφωνία και δη στο παράρτημα 1-Α και στα προσαρτήματά του, καθώς και σχετικές αποφάσεις για τη Διεθνή Ειρηνευτική Δύναμη (IFOR) ή/και την SFOR, το ΝΑΤΟ και το Βορειοατλαντικό Συμβούλιο (NAC) θεωρούνται εφεξής ότι ισχύουν, κατά περίπτωση, για τις δυνάμεις του ΝΑΤΟ, για την EUFOR, για την Ευρωπαϊκή Ένωση και για την Επιτροπή Πολιτικής και Ασφάλειας και για το Συμβούλιο της Ευρωπαϊκής Ένωσης αντιστοίχως.

               (3)

               Σύμφωνα με το άρθρο 6 του Πρωτοκόλλου για τη θέση της Δανίας το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ευρωπαϊκής Ένωσης οι οποίες έχουν συνέπειες στην άμυνα. Η Δανία δεν συμμετέχει στη χρηματοδότηση της επιχείρησης.

               (4)

               Το Ευρωπαϊκό Συμβούλιο της Κοπεγχάγης ενέκρινε στις 12 και 13 Δεκεμβρίου 2002 δήλωση σύμφωνα με την οποία οι ρυθμίσεις «Βερολίνο+» και η εφαρμογή τους θα έχουν εφαρμογή μόνο σε όσα κράτη μέλη της Ευρωπαϊκής Ένωσης είναι ταυτόχρονα είτε μέλη του ΝΑΤΟ, είτε συμβαλλόμενα μέρη της «Εταιρικής Σχέσης για την Ειρήνη», και έχουν ως εκ τούτου συνάψει διμερείς συμφωνίες ασφάλειας με το ΝΑΤΟ.

         ΑΠΟΦΑΣΙΖΕΙ:
   Άρθρο 1
   Η στρατιωτική επιχείρηση ΑΛΘΕΑ της ΕΕ στη Βοσνία-Ερζεγοβίνη, θα αρχίσει στις 2 Δεκεμβρίου 2004.
   Άρθρο 2
   Ο Διοικητής Επιχειρήσεων της ΕΕ εξουσιοδοτείται, με άμεση ισχύ, να εκδώσει τη διαταγή ενεργοποίησης (ACTORD) προκειμένου να αρχίσει η ανάπτυξη των δυνάμεων, πριν από τη μεταβίβαση της εξουσίας μετά την άφιξή τους στο θέατρο της επιχείρησης, και να αρχίσει να εκτελεί την αποστολή στις 2 Δεκεμβρίου 2004.
   Άρθρο 3
   Με την επιφύλαξη του άρθρου 17 της κοινής δράσης 2004/570/ΚΕΠΠΑ, η παρούσα απόφαση παραμένει σε ισχύ έως ότου το Συμβούλιο αποφασίσει τη λήξη της στρατιωτικής επιχείρησης της ΕΕ στη Βοσνία-Ερζεγοβίνη.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Νοεμβρίου 2004.

            Για το Συμβούλιο

            Ο Πρόεδρος

         L. J. BRINKHORST

      (1)  ΕΕ L 252, 28.7.2004, σ. 10.


Απόφαση του Ευρωπαϊκού Κοινοβουλίου της 10ης Ιουλίου 2007 σχετικά με την τροποποίηση του άρθρου 201 του Κανονισμού του Ευρωπαϊκού Κοινοβουλίου όσον αφορά την εφαρμογή και ερμηνεία του Κανονισμού (2006/2192(REG))


title: Απόφαση του Συμβουλίου, της 13ης Νοεμβρίου 2012 , για τον διορισμό των μελών της επιστημονικής και τεχνικής επιτροπής

text:
               22.11.2012

               EL

               Επίσημη Εφημερίδα της Ευρωπαϊκής Ένωσης

               C 360/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Νοεμβρίου 2012
   για τον διορισμό των μελών της επιστημονικής και τεχνικής επιτροπής
   2012/C 360/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 134,
   Αφού ζητήθηκε η γνώμη της Επιτροπής,
   Εκτιμώντας:

               (1)

               ότι με την απόφαση της 22ας Ιανουαρίου 2008 (1), το Συμβούλιο διόρισε τα μέλη της Επιστημονικής και Τεχνικής Επιτροπής για τη χρονική περίοδο από τις 22 Ιανουαρίου 2008 έως τις 22 Ιανουαρίου 2013,

               (2)

               ότι προκειμένου να δοθεί η δυνατότητα στην Επιστημονική και Τεχνική Επιτροπή να κάνει πλήρη χρήση του ευρέως φάσματος τεχνογνωσίας που απαιτείται για την εκπλήρωση του έργου της, η επιτροπή έχει τη δυνατότητα, τηρουμένου του εσωτερικού της κανονισμού, να καλεί αναπληρωτές των μελών να συμμετέχουν στις συνεδριάσεις της,

               (3)

               Το άρθρο 134, παρ. 2 της Συνθήκης ΕΚΑΕ τροποποιήθηκε από το άρθρο 11 της Πράξης περί των όρων προσχωρήσεως της Δημοκρατίας της Κροατίας και, ως εκ τούτου, θα πρέπει να τεθεί σε εφαρμογή η διάταξη αυτή κατά την προσχώρηση της Δημοκρατίας της Κροατίας,

         ΑΠΟΦΑΣΙΖΕΙ:
   Άρθρο μόνο
   Διορίζονται ως μέλη της επιστημονικής και τεχνικής επιτροπής για την χρονική περίοδο από τις 23 Ιανουαρίου 2013 έως τις 22 Ιανουαρίου 2018, οι κάτωθι:

               Bertrand BARRE

               Jānis BĒRZIŅŠ

               Sten BJURSTRÖM

               Michel BOURGUIGNON

               Franck BRISCOE

               Michel CHATELIER

               Pavel CHRÁSKA

               Maurizio CUMO

               Πανίκος ΔΗΜΗΤΡΙΑΔΗΣ

               Daniela DIACONU

               Allan DUNCAN

               Sue ION

               Λεωνίδας ΚΑΜΑΡΙΝΟΠΟΥΛΟΣ

               Michael KAUFMANN

               Jørgen KJEMS

               Jan-Leen KLOOSTERMAN

               Latchezar Krumov KOSTOV

               Zdeněk KŘÍŽ

               Walter KUTSCHERA

               Peter LIŠKA

               Carlo LOMBARDI

               Cayetano LÓPEZ

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O’FLAHERTY

               Enn REALO

               Francesco ROMANELLI

               Michael SAILER

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Zoltán SZATMÁRY

               Ioan URSU

               Eugenijus USPURAS

               Theofiel VAN RENTERGEM

               Carlos VARANDAS

               Andreas M. VERSTEEGH

               Hans-Josef ZIMMER

               Sándor ZOLETNIK

      Βρυξέλλες, 13 Νοεμβρίου 2012.

            Για το Συμβούλιο

            Ο Πρόεδρος

         Β. ΣΙΑΡΛΗ

      (1)  ΕΕ C 21 της 26.1.2008, σ. 2.


title: 2011/617/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών της κοινής επιχείρησης SESAR για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/259

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών της κοινής επιχείρησης SESAR για το οικονομικό έτος 2009
   (2011/617/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης SESAR για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της κοινής επιχείρησης SESAR για το οικονομικό έτος που έληξε στις 31 Δεκεμβρίου 2009 συνοδευόμενη από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05894/2011 — C7-0051/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1361/2008 του Συμβουλίου, της 16ης Δεκεμβρίου 2008, όσον αφορά την τροποποίηση του κανονισμού (ΕΚ) αριθ. 219/2007 για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (3), και ιδίως το άρθρο 4β,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0124/2011),

               1.

               εγκρίνει το κλείσιμο των λογαριασμών της κοινής επιχείρησης SESAR για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης SESAR, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 342 της 16.12.2010, σ. 30.

      (2)  ΕΕ L 248 της 16.9.2002, σ. 1.

      (3)  ΕΕ L 352 της 31.12.2008, σ. 12.

      (4)  ΕΕ L 357 της 31.12.2002, σ. 72.


Avis juridique important

|

31986D0202

86/202/ΕΟΚ: Απόφαση του Ευρωπαϊκού Κοινοβουλίου της 18ης Απριλίου 1986 που χορηγεί απαλλαγή στην Επιτροπή για τη δημοσιονομική διαχείριση του δεύτερου και τρίτου Ευρωπαϊκού Ταμείου Αναπτύξεως κατά το οικονομικό έτος 1984

Επίσημη Εφημερίδα αριθ. L 150 της 04/06/1986 σ. 0027 - 0027

***** ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 18ης Απριλίου 1986  που χορηγεί απαλλαγή στην Επιτροπή για τη δημοσιονομική διαχείριση του δεύτερου και τρίτου Ευρωπαϊκού Ταμείου Αναπτύξεως κατά το οικονομικό έτος 1984  (86/202/ΕΟΚ)  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  - Έχοντας υπόψη τις συμβάσεις που υπογράφηκαν στη Γιαουντέ στις 20 Ιουλίου 1963 και στις 29 Ιουλίου 1969,  - Έχοντας υπόψη το δημοσιονομικό ισολογισμό και το λογαριασμό διαχείρισης των ΕΤΑ (Ευρωπαϊκών Ταμείων Ανάπτυξης) για το οικονομικό έτος 1984 (COM (85) 207 τελ.),  - Έχοντας υπόψη την έκθεση του Ελεγκτικού Συνεδρίου για το οικονομικό έτος 1984 και τις συνημμένες απαντήσεις των οργάνων (1),  - Έχοντας υπόψη τις αποφάσεις του Συμβουλίου σχετικά με τη χορήγηση απαλλαγής για το δεύτερο και τρίτο ΕΤΑ του οικονομικού έτους 1984,  - Έχοντας υπόψη ότι η συνθήκη της 22ας Ιουλίου 1975 εξουσιοδοτεί το Ευρωπαϊκό Κοινοβούλιο να χορηγεί απαλλαγή για τις δημοσιονομικές δραστηριότητες της Κοινότητας,  - Έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (έγγρ. Α2-10/86),  1. Χορηγεί απαλλαγή στην Επιτροπή για τη δημοσιονομική διαχείριση του δεύτερου και τρίτου ΕΤΑ κατά το οικονομικό έτος 1984, με βάση τις εξής δαπάνες:  Δεύτερο ΕΤΑ 96 172 ECU  Τρίτο ΕΤΑ 8 192 849 ECU  2. Εκθέτει τις παρατηρήσεις του στο ψήφισμα που συνοδεύει την παρούσα απόφαση.  3. Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).  1.2 // Γενικός Γραμματέας  Enrico VINCI  // Πρόεδρος  Pierre PFLIMLIN  (1) ΕΕ αριθ. C 326 της 16. 12. 1985, σ. 1.


title: Απόφαση (EE) 2015/1893 του Συμβουλίου, της 5ης Οκτωβρίου 2015, σχετικά με τη σύναψη, εξ ονόματος της Ευρωπαϊκής Ένωσης, του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Δημοκρατίας της Μαδαγασκάρης και της Ευρωπαϊκής Κοινότητας

text:
               22.10.2015

               EL

               Επίσημη Εφημερίδα της Ευρωπαϊκής Ένωσης

               L 277/1

         ΑΠΌΦΑΣΗ (EE) 2015/1893 ΤΟΥ ΣΥΜΒΟΥΛΊΟΥ
   της 5ης Οκτωβρίου 2015
   σχετικά με τη σύναψη, εξ ονόματος της Ευρωπαϊκής Ένωσης, του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Δημοκρατίας της Μαδαγασκάρης και της Ευρωπαϊκής Κοινότητας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 σε συνδυασμό με το άρθρο 218 παράγραφος 6 δεύτερο εδάφιο στοιχείο α) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 15 Νοεμβρίου 2007, το Συμβούλιο εξέδωσε τον κανονισμό (ΕΚ) αριθ. 31/2008 σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Μαδαγασκάρης (1) (εφεξής «συμφωνία»). Το ισχύον πρωτόκολλο της συμφωνίας έληξε στις 31 Δεκεμβρίου 2014.

               (2)

               Η Ευρωπαϊκή Ένωση διαπραγματεύτηκε με τη Δημοκρατία της Μαδαγασκάρης νέο πρωτόκολλο της συμφωνίας σύμπραξης (εφεξής «πρωτόκολλο»), με το οποίο παραχωρούνται στα σκάφη της Ένωσης αλιευτικές δυνατότητες στην αλιευτική ζώνη όπου η Δημοκρατία της Μαδαγασκάρης ασκεί τη δικαιοδοσία της.

               (3)

               Το πρωτόκολλο αυτό υπογράφηκε σύμφωνα με την απόφαση 2014/929/ΕΕ του Συμβουλίου (2) και εφαρμόζεται προσωρινά από την 1η Ιανουαρίου 2015.

               (4)

               Η συμφωνία προβλέπει στο άρθρο 9 τη σύσταση μεικτής επιτροπής επιφορτισμένης με την παρακολούθηση της εφαρμογής της συμφωνίας αυτής. Περαιτέρω, σύμφωνα με το πρωτόκολλο, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει, βάσει απλουστευμένης διαδικασίας.

               (5)

               Είναι σκόπιμο να εγκριθεί το εν λόγω πρωτόκολλο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Δημοκρατίας της Μαδαγασκάρης και της Ευρωπαϊκής Κοινότητας εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 16 του πρωτοκόλλου.
   Άρθρο 3
   Υπό την επιφύλαξη των διατάξεων και των όρων που παρατίθενται στο παράρτημα, ανατίθεται στην Επιτροπή η εξουσία να εγκρίνει, εξ ονόματος της Ένωσης, τις τροποποιήσεις του πρωτοκόλλου που επιφέρονται από τη μεικτή επιτροπή.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 5 Οκτωβρίου 2015.

            Για το Συμβούλιο

            Ο Πρόεδρος

         N. SCHMIT

      (1)  ΕΕ L 15 της 18.1.2008, σ. 1.

      (2)  ΕΕ L 365 της 19.12.2014, σ. 6.

      ΠΑΡΑΡΤΗΜΑ

         Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της μεικτής επιτροπής

                  1)

                  Η Επιτροπή εξουσιοδοτείται να διαπραγματεύεται με τη Δημοκρατία της Μαδαγασκάρης και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τις τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση των αλιευτικών δυνατοτήτων, καθώς και επανεξέταση της χρηματικής αντιπαροχής και σχετικές τροποποιήσεις του παρόντος πρωτοκόλλου και του παραρτήματός του σύμφωνα με το άρθρο 8 παράγραφοι 1 και 2 του πρωτοκόλλου·

                              β)

                              καθορισμός των αλιευτικών δυνατοτήτων σύμφωνα με το άρθρο 9 παράγραφος 6 του πρωτοκόλλου·

                              γ)

                              απόφαση σχετικά με τις λεπτομέρειες της τομεακής στήριξης σύμφωνα με το άρθρο 6 του πρωτοκόλλου·

                              δ)

                              υιοθέτηση μέτρων που αποβλέπουν στην αειφόρο διαχείριση των αλιευτικών πόρων που καλύπτονται από το παρόν πρωτόκολλο και επηρεάζουν τις δραστηριότητες των αλιευτικών σκαφών της Ένωσης σύμφωνα με το άρθρο 7 παράγραφος 4 του πρωτοκόλλου·

                              ε)

                              προσαρμογή των διατάξεων όσον αφορά τις συνθήκες άσκησης της αλιείας και τις λεπτομέρειες εφαρμογής του πρωτοκόλλου και των παραρτημάτων σύμφωνα με το άρθρο 8 παράγραφος 3 του πρωτοκόλλου.

                  2)

                  Στο πλαίσιο της μεικτής επιτροπής, η Ένωση:

                              α)

                              ενεργεί σύμφωνα με τους στόχους τους οποίους επιδιώκει στο πλαίσιο της κοινής αλιευτικής πολιτικής·

                              β)

                              ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής·

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας.

                  3)

                  Όταν προβλέπεται η λήψη απόφασης κατά τη διάρκεια συνεδρίασης της μεικτής επιτροπής σχετικά με τροποποιήσεις του πρωτοκόλλου που αναφέρονται στο σημείο 1, λαμβάνονται τα απαραίτητα μέτρα ώστε η θέση που καθορίζεται, εξ ονόματος της Ένωσης, να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.
                  Προς τον σκοπό αυτό και βάσει των εν λόγω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά όργανά του, εντός επαρκούς χρονικού διαστήματος πριν από τη σχετική συνεδρίαση της μεικτής επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προβλεπόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στο σημείο 1 στοιχεία α) και β), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας είκοσι ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, κατά τη διάρκεια επακόλουθων συνεδριάσεων, μεταξύ άλλων και επιτόπου, δεν καθίσταται δυνατή η επίτευξη συμφωνίας ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.

                  4)

                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της συναφούς απόφασης στην Επίσημη Εφημερίδα της Ευρωπαϊκής Ένωσης και της ανακοίνωσης κάθε απαραίτητης πρότασης για την εφαρμογή της εν λόγω απόφασης.


title: Απόφαση του Ευρωπαϊκού Κοινοβουλίου της 29ης Νοεμβρίου 2007 σχετικά με τον προτεινόμενο διορισμό του David Bostock ως μέλους του Ελεγκτικού Συνεδρίου (C6-0304/2007 - 2007/0813(CNS))

text:
C 297 E/152                                   Επίσημη Εφημερίδα της Ευρωπαϊκής Ένωσης                          EL       20.11.2008
Πέμπτη, 29 Νοεμβρίου 2007
             P6_TA(2007)0563
             Κατάλοιπα φυτοφαρμάκων μέσα ή πάνω στα τρόφιμα και τις ζωοτροφές (εκτελεστικές
             αρμοδιότητες της Επιτροπής) ***I
             Νομοθετικό ψήφισμα του Ευρωπαϊκού Κοινοβουλίου της 29ης Νοεμβρίου 2007 σχετικά με την πρόταση
             κανονισμού του Ευρωπαϊκού Κοινοβουλίου και του Συμβουλίου για την τροποποίηση του Κανονισμού
             (ΕΚ) αριθ. 396/2005 που αφορά τα ανώτατα όρια καταλοίπων φυτοφαρμάκων μέσα ή πάνω στα τρόφιμα
             και τις ζωοτροφές φυτικής και ζωικής προέλευσης, όσον αφορά τις εκτελεστικές αρμοδιότητες που
                      ανατίθενται στην Επιτροπή (COM(2006)0908 — C6-0025/2007 — 2006/0294(COD))
             (Διαδικασία συναπόφασης: πρώτη ανάγνωση)
             Το Ευρωπαϊκό Κοινοβούλιο,
             — έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο
                  (COM(2006)0908),
             — έχοντας υπόψη το άρθρο 251, παράγραφος 2, και τα άρθρα 37 και 152, παράγραφος 4, της Συνθήκης ΕΚ,
                  σύμφωνα με τα οποία του υποβλήθηκε η πρόταση από την Επιτροπή (C6-0025/2007),
             — έχοντας υπόψη το άρθρο 51 του Κανονισμού του,
             — έχοντας υπόψη την έκθεση της Επιτροπής Περιβάλλοντος, Δημόσιας Υγείας και Ασφάλειας των Τροφίμων
                  (A6-0342/2007),
             1.    εγκρίνει την πρόταση της Επιτροπής όπως τροποποιήθηκε·
             2.    ζητεί από την Επιτροπή να του υποβάλει εκ νέου την πρόταση, αν προτίθεται να της επιφέρει σημαντικές
             τροποποιήσεις ή να την αντικαταστήσει με νέο κείμενο·
             3.    αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.
             P6_TC1-COD(2006)0294
             Θέση του Ευρωπαϊκού Κοινοβουλίου που καθορίσθηκε σε πρώτη ανάγνωση στις 29 Νοεμβρίου 2007 εν
             όψει της έγκρισης κανονισμού (ΕΚ) αριθ. …/2008 του Ευρωπαϊκού Κοινοβουλίου και του Συμβουλίου
             για την τροποποίηση του κανονισμού (ΕΚ) αριθ. 396/2005 για τα ανώτατα όρια καταλοίπων φυτοφαρ-
             μάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης, όσον αφορά τις
                                     εκτελεστικές αρμοδιότητες που ανατίθενται στην Επιτροπή
             (Καθώς έχει επιτευχθεί συμφωνία μεταξύ του Κοινοβουλίου και του Συμβουλίου, η θέση του Κοινοβουλίου σε
             πρώτη ανάγνωση αντιστοιχεί στην τελική νομοθετική πράξη, κανονισμός (ΕΚ) αριθ. 299/2008)
             P6_TA(2007)0564
             Ορισμός μέλους του Ελεγκτικού Συνεδρίου (David Bostock)
             Απόφαση του Ευρωπαϊκού Κοινοβουλίου της 29ης Νοεμβρίου 2007 σχετικά με τον προτεινόμενο διορι-
                σμό του David Bostock ως μέλους του Ελεγκτικού Συνεδρίου (C6-0304/2007 — 2007/0813(CNS))
             Το Ευρωπαϊκό Κοινοβούλιο,
             — έχοντας υπόψη το άρθρο 247, παράγραφος 3, της Συνθήκης ΕΚ και το άρθρο 160 B, παράγραφος 3, της
                  Συνθήκης Ευρατόμ, σύμφωνα με τα οποία κλήθηκε από το Συμβούλιο να γνωμοδοτήσει (C6-0304/2007),
 ---pagebreak--- 20.11.2008        EL                         Επίσημη Εφημερίδα της Ευρωπαϊκής Ένωσης                                  C 297 E/153
                                                                                Πέμπτη, 29 Νοεμβρίου 2007
           — έχοντας υπόψη ότι, κατά τη συνεδρίασή της στις 6 Νοεμβρίου 2007, η Επιτροπή Ελέγχου των Προϋπολο-
                γισμών άκουσε το ορισθέν από το Συμβούλιο υποψήφιο μέλος του Ελεγκτικού Συνεδρίου και εξέτασε τα
                προσόντα του υποψήφιου μέλους υπό το πρίσμα των κριτηρίων που τίθενται στο άρθρο 247, παράγραφος
                2, της Συνθήκης ΕΚ και το άρθρο 160 B, παράγραφος 2, της Συνθήκης Ευρατόμ,
           — έχοντας υπόψη το άρθρο 101 του Κανονισμού του,
           — έχοντας υπόψη την έκθεση της Επιτροπής Ελέγχου των Προϋπολογισμών (A6-0439/2007),
           1.    εκδίδει θετική γνώμη σχετικά με τον διορισμό του David Bostock ως μέλους του Ελεγκτικού Συνεδρίου·
           2.    αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο
           Ελεγκτικό Συνέδριο, καθώς επίσης στα λοιπά θεσμικά όργανα των Ευρωπαϊκών Κοινοτήτων και στα ελεγκτικά
           όργανα των κρατών μελών.
           P6_TA(2007)0565
           Ορισμός μέλους του Ελεγκτικού Συνεδρίου (Michel Cretin)
           Απόφαση του Ευρωπαϊκού Κοινοβουλίου της 29ης Νοεμβρίου 2007 σχετικά με τον προτεινόμενο διορι-
              σμό του Michel Cretin ως μέλους του Ελεγκτικού Συνεδρίου (C6-0305/2007 — 2007/0814(CNS))
           Το Ευρωπαϊκό Κοινοβούλιο,
           — έχοντας υπόψη το άρθρο 247, παράγραφος 3, της Συνθήκης ΕΚ και το άρθρο 160 B, παράγραφος 3, της
                Συνθήκης Ευρατόμ, σύμφωνα με τα οποία κλήθηκε από το Συμβούλιο να γνωμοδοτήσει (C6-0305/2007),
           — έχοντας υπόψη ότι, κατά τη συνεδρίασή της στις 6 Νοεμβρίου 2007, η Επιτροπή Ελέγχου των Προϋπολο-
                γισμών άκουσε το ορισθέν από το Συμβούλιο υποψήφιο μέλος του Ελεγκτικού Συνεδρίου και εξέτασε τα
                προσόντα του υποψήφιου μέλους υπό το πρίσμα των κριτηρίων που τίθενται στο άρθρο 247, παράγραφος
                2, της Συνθήκης ΕΚ και το άρθρο 160 B, παράγραφος 2, της Συνθήκης Ευρατόμ,
           — έχοντας υπόψη το άρθρο 101 του Κανονισμού του,
           — έχοντας υπόψη την έκθεση της Επιτροπής Ελέγχου των Προϋπολογισμών (A6-0438/2007),
           1.    εκδίδει θετική γνώμη σχετικά με τον διορισμό του Michel Cretin ως μέλους του Ελεγκτικού Συνεδρίου·
           2.    αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο
           Ελεγκτικό Συνέδριο, καθώς επίσης στα λοιπά θεσμικά όργανα των Ευρωπαϊκών Κοινοτήτων και στα ελεγκτικά
           όργανα των κρατών μελών.


Avis juridique important

|

31989D0233

89/233/ΕΟΚ: Απόφαση του Συμβουλίου της 20ής Φεβρουαρίου 1989 για τη θέση σε προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων για το εμπόριο υφαντουργικών προϊόντων

Επίσημη Εφημερίδα αριθ. L 095 της 08/04/1989 σ. 0037 - 0037

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Φεβρουαρίου 1989  για τη θέση σε προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων για το εμπόριο υφαντουργικών προϊόντων  (89/233/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων για το εμπόριο των υφαντουργικών προϊόντων, που μονογράφηκε στις 28 Ιουνίου 1986, η συμφωνία εφαρμόζεται προσωρινά από την 1η Ιανουαρίου 1987, σύμφωνα με την απόφαση 87/458/ΕΟΚ (1), όσον αφορά την Κοινότητα·  ότι η εν λόγω συμφωνία προβλέπει τη δυνατότητα επανεξέτασης, ενόψει της πρόσφατης ανάπτυξης εμπορίου, των ποσοτικών προσαρμογών των ποσοστώσεων για ορισμένες κατηγορίες, προκειμένου να ληφθεί υπόψη η εισαγωγή του εναρμονισμένου συστήματος·  ότι, στο πέρας των διαβουλεύσεων μεταξύ της Κοινότητας και της Δημοκρατίας των Φιλιππίνων, μονογράφηκε στις 24 Οκτωβρίου 1988, ένα εγκεκριμένο πρακτικό που τροποποιεί τις ποσοστώσεις για τα προϊόντα των κατηγοριών 4, 5, 6, 7, 8, 15, 16, 21 και 74, όπως προβλέπεται στη συμφωνία·  ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του εγκεκριμένου πρακτικού, πρέπει να εφαρμοστεί προσωρινά το εγκεκριμένο πρακτικό, με ισχύ από την 1η Ιανουαρίου 1988, υπό την επιφύλαξη ότι θα υπάρξει αμοιβαία προσωρινή εφαρμογή εκ μέρους της Δημοκρατίας των Φιλιππίνων,  ΑΠΟΦΑΣΙΖΕΙ:  Άρθρο 1  Μέχρις ότου ολοκληρωθούν οι αναγκαίες διαδικασίες για τη σύναψή της, το εγκεκριμένο πρακτικό που τροποποιεί την συμφωνία για το εμπόριο των υφαντουργικών προϊόντων μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων εφαρμόζεται προσωρινά στην Κοινότητα από την 1η Ιανουαρίου 1988, υπό την επιφύλαξη ότι θα υπάρξει αμοιβαία προσωρινή εφαρμογή εκ μέρους της Δημοκρατίας των Φιλιππίνων.  Το κείμενο του εγκεκριμένου πρακτικού επισυνάπτεται στην παρούσα απόφαση.  Άρθρο 2  Η Επιτροπή καλείται να ζητήσει τη σύμφωνη γνώμη της κυβέρνησης της Δημοκρατίας των Φιλιππίνων για την προσωρινή εφαρμογή του εγκεκριμένου πρακτικού που αναφέρεται στο άρθρο 1 και να την ανακοινώσει στο Συμβούλιο.  Βρυξέλλες, 20 Φεβρουαρίου 1989.  Για το Συμβούλιο  Ο Πρόεδρος  F. FERNANDEZ ORDONEZ  (1) ΕΕ αριθ. L 255 της 5. 9. 1987, σ. 43.


title: Απόφαση (ΕΕ) 2015/2357 του Συμβουλίου, της 10ης Δεκεμβρίου 2015, με την οποία εξουσιοδοτούνται ορισμένα κράτη μέλη, προς το συμφέρον της Ευρωπαϊκής Ένωσης, να αποδεχθούν την προσχώρηση του Μαρόκου στη σύμβαση της Χάγης του 1980 για τα αστικά θέματα της διεθνούς απαγωγής παιδιών

text:
               17.12.2015

               EL

               Επίσημη Εφημερίδα της Ευρωπαϊκής Ένωσης

               L 331/20

         ΑΠΌΦΑΣΗ (ΕΕ) 2015/2357 ΤΟΥ ΣΥΜΒΟΥΛΊΟΥ
   της 10ης Δεκεμβρίου 2015
   με την οποία εξουσιοδοτούνται ορισμένα κράτη μέλη, προς το συμφέρον της Ευρωπαϊκής Ένωσης, να αποδεχθούν την προσχώρηση του Μαρόκου στη σύμβαση της Χάγης του 1980 για τα αστικά θέματα της διεθνούς απαγωγής παιδιών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 81 παράγραφος 3, σε συνδυασμό με το άρθρο 218,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ευρωπαϊκή Ένωση έχει θέσει ως έναν από τους στόχους της την προαγωγή της προστασίας των δικαιωμάτων των παιδιών, όπως αναφέρεται στο άρθρο 3 της Συνθήκης για την Ευρωπαϊκή Ένωση, Τα μέτρα για την προστασία των παιδιών από την παράνομη μετακίνηση ή κατακράτηση αποτελούν ουσιαστικό τμήμα αυτής της πολιτικής.

               (2)

               Το Συμβούλιο εξέδωσε τον κανονισμό (ΕΚ) αριθ. 2201/2003 (2) («Βρυξέλλες IIα»), ο οποίος αποσκοπεί στην προστασία των παιδιών από τις επιβλαβείς συνέπειες της παράνομης μετακίνησης ή κατακράτησής τους και στη θέσπιση διαδικασιών που αποβλέπουν στη διασφάλιση της άμεσης επιστροφής των παιδιών στο κράτος της συνήθους διαμονής τους, καθώς και στην εξασφάλιση της προστασίας του δικαιώματος προσωπικής επικοινωνίας και του δικαιώματος επιμέλειας.

               (3)

               Ο κανονισμός (ΕΚ) αριθ. 2201/2003 συμπληρώνει και ενισχύει τη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών («σύμβαση της Χάγης του 1980»), η οποία θεσπίζει, σε διεθνές επίπεδο, σύστημα υποχρεώσεων και συνεργασίας μεταξύ των συμβαλλόμενων κρατών και μεταξύ των κεντρικών αρχών με σκοπό την εξασφάλιση της άμεσης επιστροφής των παιδιών που μετακινήθηκαν ή κατακρατήθηκαν παράνομα.

               (4)

               Όλα τα κράτη μέλη της Ένωσης αποτελούν συμβαλλόμενα μέρη της σύμβασης της Χάγης του 1980.

               (5)

               Η Ένωση παροτρύνει τις τρίτες χώρες να προσχωρήσουν στη σύμβαση της Χάγης του 1980 και υποστηρίζει την ορθή εφαρμογή της σύμβασης της Χάγης του 1980 συμμετέχοντας, από κοινού με τα κράτη μέλη, μεταξύ άλλων, στις ειδικές επιτροπές που οργανώνονται σε τακτική βάση από τη συνδιάσκεψη της Χάγης για το ιδιωτικό διεθνές δίκαιο.

               (6)

               Ένα κοινό νομικό πλαίσιο που εφαρμόζεται μεταξύ των κρατών μελών της Ένωσης και τρίτων χωρών θα μπορούσε να προσφέρει την καλύτερη λύση σε ευαίσθητες υποθέσεις διεθνούς απαγωγής παιδιών.

               (7)

               Η σύμβαση της Χάγης του 1980 ορίζει ότι εφαρμόζεται μεταξύ της προσχωρούσας χώρας και των συμβαλλόμενων μερών τα οποία έχουν δηλώσει ότι αποδέχονται την προσχώρηση.

               (8)

               Η σύμβαση της Χάγης του 1980 δεν επιτρέπει σε οργανισμούς περιφερειακής οικονομικής ολοκλήρωσης όπως η Ένωση να καταστούν συμβαλλόμενα μέρη της. Ως εκ τούτου, η Ένωση δεν μπορεί να προσχωρήσει στη σύμβαση ούτε να καταθέσει δήλωση αποδοχής προσχωρούντος κράτους.

               (9)

               Σύμφωνα με τη γνώμη 1/13 του Δικαστηρίου της Ευρωπαϊκής Ένωσης οι δηλώσεις αποδοχής βάσει της σύμβασης της Χάγης του 1980 εμπίπτουν στην αποκλειστική εξωτερική αρμοδιότητα της Ευρωπαϊκής Ένωσης.

               (10)

               Το Μαρόκο κατέθεσε το έγγραφο προσχώρησής του στη σύμβαση της Χάγης του 1980 στις 9 Μαρτίου 2010. Η σύμβαση αυτή ετέθη σε ισχύ για το Μαρόκο την 1η Ιουνίου 2010.

               (11)

               Ορισμένα κράτη μέλη έχουν αποδεχθεί ήδη την προσχώρηση του Μαρόκου στη σύμβαση της Χάγης του 1980. Από εκτίμηση της κατάστασης στο Μαρόκο προέκυψε το συμπέρασμα ότι τα κράτη μέλη τα οποία δεν έχουν αποδεχθεί ακόμη την προσχώρηση του Μαρόκου είναι σε θέση να αποδεχθούν, προς το συμφέρον της Ένωσης, την προσχώρηση του Μαρόκου υπό τους όρους της σύμβασης της Χάγης του 1980.

               (12)

               Τα κράτη μέλη τα οποία δεν έχουν αποδεχθεί ακόμη την προσχώρηση του Μαρόκου θα πρέπει, επομένως, να εξουσιοδοτηθούν να καταθέσουν τις δηλώσεις αποδοχής τους όσον αφορά την προσχώρηση του Μαρόκου, προς το συμφέρον της Ένωσης, σύμφωνα με τους όρους που θέτει η παρούσα απόφαση. Το Βασίλειο του Βελγίου, η Τσεχική Δημοκρατία, η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ιρλανδία, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιταλική Δημοκρατία, η Κυπριακή Δημοκρατία, η Δημοκρατία της Λετονίας, η Δημοκρατία της Λιθουανίας, η Ουγγαρία, η Μάλτα, το Βασίλειο των Κάτω Χωρών, η Ρουμανία, η Σλοβακική Δημοκρατία, η Δημοκρατία της Φινλανδίας και το Βασίλειο της Σουηδίας, που έχουν αποδεχθεί ήδη την προσχώρηση του Μαρόκου στη σύμβαση της Χάγης του 1980, δεν θα πρέπει να καταθέσουν νέες δηλώσεις αποδοχής, δεδομένου ότι οι υφιστάμενες δηλώσεις εξακολουθούν να ισχύουν σύμφωνα με το δημόσιο διεθνές δίκαιο.

               (13)

               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΚ) αριθ. 2201/2003 και συμμετέχουν στην έκδοση και την εφαρμογή της παρούσας απόφασης.

               (14)

               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη που δεν το έχουν πράξει ακόμη εξουσιοδοτούνται να αποδεχθούν την προσχώρηση του Μαρόκου στη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών («σύμβαση της Χάγης του 1980»), προς το συμφέρον της Ένωσης.
   2.   Τα αναφερόμενα στην παράγραφο 1 κράτη μέλη καταθέτουν, το αργότερο έως τις 11 Δεκεμβρίου 2016, δήλωση αποδοχής της προσχώρησης του Μαρόκου στη σύμβαση της Χάγης του 1980 προς το συμφέρον της Ένωσης, με το ακόλουθο κείμενο:

      «Η/το [πλήρης ονομασία του ΚΡΑΤΟΥΣ ΜΕΛΟΥΣ] δηλώνει ότι αποδέχεται, προς το συμφέρον της Ευρωπαϊκής Ένωσης, την προσχώρηση του Μαρόκου στη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών σύμφωνα με την απόφαση (ΕΕ) 2015/2357 του Συμβουλίου».

   3.   Κάθε κράτος μέλος ενημερώνει το Συμβούλιο και την Επιτροπή για την κατάθεση της οικείας δήλωσης αποδοχής της προσχώρησης του Μαρόκου και ανακοινώνει στην Επιτροπή το κείμενο της δήλωσης εντός διμήνου από την κατάθεσή της.
   Άρθρο 2
   Τα κράτη μέλη που έχουν καταθέσει τις δηλώσεις αποδοχής τους όσον αφορά την προσχώρηση της Σιγκαπούρης στη σύμβαση της Χάγης του 1980 πριν από την ημερομηνία έκδοσης της παρούσας απόφασης δεν καταθέτουν νέες δηλώσεις.
   Άρθρο 3
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα απόφαση απευθύνεται σε όλα τα κράτη μέλη, με εξαίρεση το Βασίλειο του Βελγίου, την Τσεχική Δημοκρατία, το Βασίλειο της Δανίας, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ιρλανδία, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, την Κυπριακή Δημοκρατία, τη Δημοκρατία της Λετονίας, τη Δημοκρατία της Λιθουανίας, την Ουγγαρία, τη Μάλτα, το Βασίλειο των Κάτω Χωρών, τη Ρουμανία, τη Σλοβακική Δημοκρατία, τη Δημοκρατία της Φινλανδίας και το Βασίλειο της Σουηδίας.

      Βρυξέλλες, 10 Δεκεμβρίου 2015.

            Για το Συμβούλιο

            Ο Πρόεδρος

         F. BAUSCH

      (1)  Γνώμη της 11ης Φεβρουαρίου 2015 (δεν έχει ακόμη δημοσιευθεί στην Επίσημη Εφημερίδα).

      (2)  Κανονισμός (ΕΚ) αριθ. 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ.1347/2000 (ΕΕ L 338 της 23.12.2003, σ. 1).


title: Απόφαση αριθ. 568/2009/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009 , για την τροποποίηση της απόφασης 2001/470/ΕΚ του Συμβουλίου σχετικά με τη δημιουργία ευρωπαϊκού δικαστικού δικτύου για αστικές και εμπορικές υποθέσεις

text:
               30.6.2009

               EL

               Επίσημη Εφημερίδα της Ευρωπαϊκής Ένωσης

               L 168/35

      ΑΠΌΦΑΣΗ αριθ. 568/2009/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 18ης Ιουνίου 2009
   για την τροποποίηση της απόφασης 2001/470/ΕΚ του Συμβουλίου σχετικά με τη δημιουργία ευρωπαϊκού δικαστικού δικτύου για αστικές και εμπορικές υποθέσεις
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 61 στοιχεία γ) και δ), το άρθρο 66 και το άρθρο 67 παράγραφος 5 δεύτερη περίπτωση,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Το ευρωπαϊκό δικαστικό δίκτυο για αστικές και εμπορικές υποθέσεις που δημιουργήθηκε μεταξύ των κρατών μελών («Δίκτυο») με την απόφαση 2001/470/ΕΚ του Συμβουλίου (3), απορρέει από την ιδέα ότι η εγκαθίδρυση του χώρου ελευθερίας, ασφάλειας και δικαιοσύνης στην Κοινότητα απαιτεί να βελτιωθεί, να απλουστευθεί και να επιταχυνθεί η πραγματική δικαστική συνεργασία μεταξύ των κρατών μελών καθώς και η πραγματική πρόσβαση στη δικαιοσύνη των προσώπων που εμπλέκονται σε διασυνοριακές διαφορές. Η συγκεκριμένη απόφαση τέθηκε σε εφαρμογή την 1η Δεκεμβρίου 2002.

               (2)

               Το πρόγραμμα της Χάγης με τον τίτλο «ενίσχυση της ελευθερίας, της ασφάλειας και της δικαιοσύνης στην Ευρωπαϊκή Ένωση», που εγκρίθηκε από το Ευρωπαϊκό Συμβούλιο της 4ης και 5ης Νοεμβρίου 2004 (4), ορίζει ότι πρέπει να καταβληθούν στο μέλλον περαιτέρω προσπάθειες για τη διευκόλυνση της πρόσβασης στη δικαιοσύνη και τη δικαστική συνεργασία σε αστικές υποθέσεις. Συγκεκριμένα, προσδίδει ιδιαίτερη σημασία στην αποτελεσματική εφαρμογή των πράξεων που θεσπίζει το Συμβούλιο σε αστικές υποθέσεις καθώς και στην προώθηση της συνεργασίας μεταξύ των μελών των νομικών επαγγελμάτων προκειμένου να προσδιοριστούν οι βέλτιστες πρακτικές.

               (3)

               Σύμφωνα με το άρθρο 19 της απόφασης 2001/470/ΕΚ, η Επιτροπή υπέβαλε, στις 16 Μαΐου 2006, έκθεση σχετικά με τη λειτουργία του Δικτύου. Η συγκεκριμένη έκθεση κατέληγε στο συμπέρασμα ότι, παρά το γεγονός ότι το δίκτυο έχει γενικά επιτύχει τους στόχους που είχαν οριστεί το 2001, πόρρω απείχε από την ανάπτυξη όλων των δυνατοτήτων του.

               (4)

               Προκειμένου να εξασφαλιστεί η υλοποίηση των στόχων του προγράμματος της Χάγης σχετικά με την ενίσχυση της δικαστικής συνεργασίας και την πρόσβαση στη δικαιοσύνη και να αντιμετωπιστεί η προβλεπόμενη αύξηση των καθηκόντων του Δικτύου κατά τα ερχόμενα έτη, το δίκτυο θα πρέπει να διαθέτει καταλληλότερο νομικό πλαίσιο για την ενίσχυση των μέσων δράσης του.

               (5)

               Είναι αναγκαίο να επιτευχθούν καλύτεροι όροι λειτουργίας του Δικτύου στα κράτη μέλη μέσω αρμοδίων επαφής σε εθνικό επίπεδο και, κατ’ αυτόν τον τρόπο, να ενισχυθεί ο ρόλος των αρμοδίων επαφής τόσο εντός του Δικτύου όσο και σε σχέση με τους δικαστές και τα νομικά επαγγέλματα.

               (6)

               Προς τούτο, τα κράτη μέλη θα πρέπει να εκτιμήσουν τους πόρους που απαιτείται να διαθέσουν στους αρμοδίους επαφής για την πλήρη εκτέλεση των καθηκόντων τους. Η εσωτερική κατανομή αρμοδιοτήτων στα κράτη μέλη όσον αφορά τη χρηματοδότηση των δραστηριοτήτων των εθνικών αντιπροσώπων του Δικτύου δεν θα πρέπει να θιγεί από την παρούσα απόφαση.

               (7)

               Για την επίτευξη του ιδίου στόχου, απαιτείται να υπάρχουν ένας ή περισσότεροι αρμόδιοι επαφής σε κάθε κράτος μέλος, ικανοί να εκτελούν τα καθήκοντα που τους ανατίθενται. Εάν υπάρχουν περισσότεροι του ενός αρμόδιοι επαφής, το κράτος μέλος θα πρέπει να εξασφαλίζει αποτελεσματικό συντονισμό μεταξύ τους.

               (8)

               Σε περίπτωση καθορισμού του δικαίου άλλου κράτους μέλους από κοινοτική πράξη ή διεθνή σύμβαση, οι αρμόδιοι επαφής του Δικτύου θα πρέπει να συμμετέχουν στο μέλλον στην πληροφόρηση των δικαστικών και εξωδικαστικών αρχών στα κράτη μέλη σχετικά με το περιεχόμενο του αλλοδαπού δικαίου.

               (9)

               Η εξέταση των αιτήσεων δικαστικής συνεργασίας από τους αρμοδίους επαφής θα πρέπει να πραγματοποιείται με ταχύτητα συμβιβαζόμενη με τους γενικούς στόχους που επιδιώκει η απόφαση.

               (10)

               Για τον υπολογισμό των προθεσμιών που προβλέπει η παρούσα απόφαση, εφαρμόζεται ο κανονισμός (ΕΟΚ, Ευρατόμ) αριθ. 1182/71 του Συμβουλίου, της 3ης Ιουνίου 1971, περί καθορισμού των κανόνων που εφαρμόζονται στις προθεσμίες, ημερομηνίες και διορίες (5).

               (11)

               Σκοπός του ηλεκτρονικού μητρώου είναι η παροχή πληροφοριών με σκοπό την αξιολόγηση της απόδοσης του Δικτύου και της πρακτικής εφαρμογής των κοινοτικών πράξεων. Ως εκ τούτου, δεν θα πρέπει να περιλαμβάνει όλες τις πληροφορίες που ανταλλάσσουν μεταξύ τους οι αρμόδιοι επαφής.

               (12)

               Επαγγελματικοί σύλλογοι που εκπροσωπούν τα νομικά επαγγέλματα, ειδικότερα δικηγόρους, συμβολαιογράφους και δικαστικούς επιμελητές, που συμμετέχουν απευθείας στην εφαρμογή των κοινοτικών και διεθνών νομικών πράξεων σε αστικές υποθέσεις μπορούν να γίνουν μέλη του Δικτύου μέσω των εθνικών τους οργανώσεων, προκειμένου να συμβάλουν, με τους αρμοδίους επαφής, σε ορισμένα από τα ειδικά καθήκοντα και δραστηριότητες του Δικτύου.

               (13)

               Προκειμένου να αναπτυχθούν περαιτέρω τα καθήκοντα του Δικτύου όσον αφορά την πρόσβαση στη δικαιοσύνη, οι αρμόδιοι επαφής στα κράτη μέλη θα πρέπει να συμβάλουν προς την κατεύθυνση της παροχής γενικών πληροφοριών στο κοινό, με αξιοποίηση των καταλληλότερων τεχνολογικών μέσων και παρέχοντας τουλάχιστον στις ιστοσελίδες των υπουργείων δικαιοσύνης των κρατών μελών σύνδεση προς τον δικτυακό τόπο του Ευρωπαϊκού Δικαστικού Δικτύου και προς τις αρχές που είναι αρμόδιες για την ουσιαστική εφαρμογή των πράξεων αυτών. Η παρούσα απόφαση δεν θα πρέπει να ερμηνεύεται ότι επιβάλλει στα κράτη μέλη την υποχρέωση να επιτρέπουν άμεση πρόσβαση του κοινού στους αρμοδίους επαφής.

               (14)

               Κατά την εφαρμογή της παρούσας απόφασης, θα πρέπει να ληφθεί υπόψη η προοδευτική εισαγωγή του ευρωπαϊκού συστήματος «ηλεκτρονικής δικαιοσύνης», το οποίο έχει ως ειδικότερο προορισμό του να διευκολύνει τη δικαστική συνεργασία και την πρόσβαση στη δικαιοσύνη.

               (15)

               Προκειμένου να βελτιωθεί η αμοιβαία εμπιστοσύνη μεταξύ των δικαστών στην Ένωση και οι συνέργειες μεταξύ των ευρωπαϊκών δικτύων που συμμετέχουν, το δίκτυο θα πρέπει να διατηρεί σταθερές σχέσεις με τα άλλα ευρωπαϊκά δίκτυα που συμμερίζονται τους ίδιους στόχους, ιδιαίτερα με τα δίκτυα δικαστικών σωμάτων και δικαστών.

               (16)

               Για να συμβάλει στην προώθηση της διεθνούς δικαστικής συνεργασίας, το δίκτυο θα πρέπει να μπορεί να αναπτύξει τις επαφές με τα άλλα δίκτυα δικαστικής συνεργασίας στον κόσμο, καθώς και με τους διεθνείς οργανισμούς που προωθούν τη διεθνή δικαστική συνεργασία.

               (17)

               Προκειμένου να υπάρχει η δυνατότητα τακτικής παρακολούθησης της προόδου που έχει σημειωθεί κατά την υλοποίηση των στόχων της απόφασης 2001/470/ΕΚ του Συμβουλίου, όπως τροποποιήθηκε με την παρούσα απόφαση, η Επιτροπή πρέπει να υποβάλλει εκθέσεις στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή σχετικά με τις δραστηριότητες του Δικτύου.

               (18)

               Η απόφαση 2001/470/ΕΚ του Συμβουλίου πρέπει κατά συνέπεια να τροποποιηθεί αναλόγως.

               (19)

               Δεδομένου ότι ο στόχος της παρούσας απόφασης δεν μπορούν να επιτευχθούν επαρκώς από τα κράτη μέλη και μπορούν συνεπώς, λόγω των διαστάσεων και των επιπτώσεών της, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα απόφαση δεν υπερβαίνει τα αναγκαία όρια για την επίτευξη του εν λόγω στόχου.

               (20)

               Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, τα εν λόγω κράτη ανακοίνωσαν την επιθυμία τους να συμμετέχουν στη θέσπιση και την εφαρμογή της παρούσας απόφασης.

               (21)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το συγκεκριμένο κράτος δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2001/470/ΕΚ τροποποιείται ως εξής:

               1)

               Το άρθρο 2 τροποποιείται ως εξής:

                           α)

                           η παράγραφος 1 τροποποιείται ως εξής:

                                       i)

                                       το στοιχείο γ) αντικαθίσταται από το ακόλουθο κείμενο:

                                                   «γ)

                                                   από δικαστικούς-συνδέσμους που προβλέπονται με την κοινή δράση 96/277/ΔΕΥ, της 22ας Απριλίου 1996, σχετικά με ένα πλαίσιο ανταλλαγής δικαστικών-συνδέσμων, με σκοπό τη βελτίωση της δικαστικής συνεργασίας των κρατών μελών της Ευρωπαϊκής Ένωσης (6) με αρμοδιότητες στον τομέα της δικαστικής συνεργασίας σε αστικές και εμπορικές υποθέσεις·

                                       ii)

                                       προστίθεται το ακόλουθο στοιχείο:

                                                   «ε)

                                                   από επαγγελματικούς συλλόγους που εκπροσωπούν σε εθνικό επίπεδο στα κράτη μέλη τα νομικά επαγγέλματα που συμμετέχουν άμεσα στην εφαρμογή κοινοτικών και διεθνών πράξεων που αφορούν τη δικαστική συνεργασία σε αστικές και εμπορικές υποθέσεις.»·

                           β)

                           στην παράγραφο 2 προστίθεται το ακόλουθο εδάφιο:
                           «Εάν ο αρμόδιος επαφής που διορίζεται δυνάμει της παραγράφου 2 δεν είναι δικαστής, το σχετικό κράτος μέλος μεριμνά για την ύπαρξη ουσιαστικού συνδέσμου με τον εθνικό δικαστικό κλάδο. Για διευκόλυνση, το κράτος μέλος μπορεί να ορίσει δικαστή προς υποστήριξη των εν λόγω καθηκόντων. Ο συγκεκριμένος δικαστής αποτελεί μέλος του Δικτύου.»·

                           γ)

                           παρεμβάλλεται η ακόλουθη παράγραφος:
                           «2α.   Τα κράτη μέλη εξασφαλίζουν στα σημεία επαφής την παροχή επαρκών και καταλλήλων στελεχών, πόρων και σύγχρονων μέσων επικοινωνίας προκειμένου να εκπληρώνουν με επάρκεια τα καθήκοντά τους ως αρμοδίων επαφής.»·

                           δ)

                           παρεμβάλλεται η ακόλουθη παράγραφος:
                           «4α.   Τα κράτη μέλη ορίζουν τους επαγγελματικούς συλλόγους στους οποίους αναφέρεται η παράγραφος 1, στοιχείο ε). Για το σκοπό αυτό, επιδιώκουν τη συναίνεση των οικείων επαγγελματικών συλλόγων όσον αφορά τη συμμετοχή τους στο δίκτυο.
                           Εφόσον σε κράτος μέλος υπάρχουν περισσότεροι επαγγελματικοί σύλλογοι που εκπροσωπούν σε εθνικό επίπεδο ένα νομικό επάγγελμα, εναπόκειται στο συγκεκριμένο κράτος μέλος να διασφαλίσει τη δέουσα εκπροσώπηση του συγκεκριμένου επαγγέλματος στο δίκτυο.»·

                           ε)

                           η παράγραφος 5 τροποποιείται ως εξής:

                                       i)

                                       το εισαγωγικό μέρος αντικαθίσταται ως εξής:
                                       «5.   Τα κράτη μέλη ανακοινώνουν στην Επιτροπή, σύμφωνα με το άρθρο 20, τα ονόματα και τα πλήρη στοιχεία των αρχών που σημειώνονται στις παραγράφους 1 και 2 του παρόντος άρθρου, προσδιορίζοντας:»·

                                       ii)

                                       το στοιχείο γ) αντικαθίσταται από το ακόλουθο κείμενο:

                                                   «γ)

                                                   κατά περίπτωση, τα τυχόν ειδικά καθήκοντά τους στο δίκτυο, συμπεριλαμβάνοντας, όπου υπάρχουν περισσότεροι του ενός αρμόδιοι επαφής, τις συγκεκριμένες ευθύνες τους.».

               2)

               Το άρθρο 3 τροποποιείται ως εξής:

                           α)

                           στην παράγραφο 1, το στοιχείο β) αντικαθίσταται από το ακόλουθο κείμενο:

                                       «β)

                                       να διευκολύνει την ουσιαστική πρόσβαση στη δικαιοσύνη, με μέτρα πληροφόρησης σχετικά με τη λειτουργία των κοινοτικών και διεθνών πράξεων που αφορούν τη δικαστική συνεργασία σε αστικές και εμπορικές υποθέσεις.»·

                           β)

                           στην παράγραφο 2, τα στοιχεία β) και γ) αντικαθίστανται από το ακόλουθο κείμενο:

                                       «β)

                                       την αποτελεσματική και πρακτική εφαρμογή των κοινοτικών πράξεων ή των συμβάσεων που ισχύουν μεταξύ δύο ή περισσοτέρων κρατών μελών.
                                       Ειδικότερα, όταν εφαρμόζεται το δίκαιο άλλου κράτους μέλους, τα δικαστήρια ή οι αρχές που επιλαμβάνονται του θέματος μπορούν να απευθυνθούν στο δίκτυο για να λάβουν πληροφορίες σχετικά με το περιεχόμενό του·

                                       γ)

                                       την εγκαθίδρυση, συντήρηση και προαγωγή συστήματος πληροφόρησης απευθυνόμενου στο κοινό για τη δικαστική συνεργασία σε αστικές και εμπορικές υποθέσεις στο εσωτερικό της Ευρωπαϊκής Ένωσης, για τις σχετικές κοινοτικές και διεθνείς πράξεις και το εθνικό δίκαιο των κρατών μελών, κυρίως όσον αφορά την πρόσβαση στη δικαιοσύνη.
                                       Κυριότερη πηγή πληροφοριών είναι οι ιστοσελίδες του Δικτύου που περιέχουν ενημερωμένες πληροφορίες σε όλες τις επίσημες γλώσσες των θεσμικών οργάνων της Ένωσης.».

               3)

               Το άρθρο 5 παράγραφος 2, αντικαθίσταται από το ακόλουθο κείμενο:
               «2.   Ειδικότερα, οι αρμόδιοι επαφής:

                           α)

                           μεριμνούν ώστε οι τοπικές δικαστικές αρχές να λαμβάνουν γενική ενημέρωση σχετικά με τις κοινοτικές και διεθνείς πράξεις που αφορούν τη δικαστική συνεργασία σε αστικές και εμπορικές υποθέσεις. Ειδικότερα, μεριμνούν ώστε οι τοπικές δικαστικές αρχές να έχουν καλύτερη ενημέρωση για το δίκτυο, καθώς και για τις ιστοσελίδες του·

                           β)

                           παρέχουν όλες τις πληροφορίες που απαιτούνται για την καλή δικαστική συνεργασία μεταξύ των κρατών μελών, σύμφωνα με το άρθρο 3, στους άλλους αρμοδίους επαφής, στις αρχές στις οποίες αναφέρεται το άρθρο 2 παράγραφος 1 στοιχεία β) έως δ), και στις τοπικές δικαστικές αρχές του κράτους μέλους τους, ώστε να τους παρέχουν τη δυνατότητα να υποβάλλουν αποτελεσματικά αιτήσεις δικαστικής συνεργασίας και να αποκαθιστούν τις πλέον κατάλληλες άμεσες επαφές·

                           γ)

                           παρέχουν κάθε πληροφορία προκειμένου να διευκολύνουν την εφαρμογή του δικαίου άλλου κράτους μέλους το οποίο κρίνεται εφαρμοστέο δυνάμει κοινοτικής ή διεθνούς νομικής πράξης. Προς τον σκοπό αυτό, ο αρμόδιος επαφής στον οποίο έχει υποβληθεί σχετική αίτηση μπορεί να στηριχθεί στις άλλες αρχές του κράτους μέλους του που σημειώνονται στο άρθρο 2 προκειμένου να χορηγήσει τις αιτούμενες πληροφορίες. Οι πληροφορίες που περιλαμβάνονται στην απάντηση δεν δεσμεύουν ούτε τους αρμοδίους επαφής, ούτε τις εν λόγω αρχές, ούτε την αρχή που υπέβαλε την αίτηση·

                           δ)

                           αναζητούν λύσεις στις δυσχέρειες που μπορούν να προκύψουν επ’ ευκαιρία αίτησης δικαστικής συνεργασίας, υπό την επιφύλαξη της παραγράφου 4 του παρόντος άρθρου και του άρθρου 6·

                           ε)

                           διευκολύνουν τον συντονισμό της εξέτασης των αιτήσεων δικαστικής συνεργασίας στο συγκεκριμένο κράτος μέλος, κυρίως όταν πολλές αιτήσεις των δικαστικών αρχών του εν λόγω κράτους μέλους πρέπει να εκτελεστούν σε άλλο κράτος μέλος·

                           στ)

                           συμβάλλουν στη γενική πληροφόρηση του κοινού διά των ιστοσελίδων του Δικτύου, για τη δικαστική συνεργασία σε αστικές και εμπορικές υποθέσεις στο εσωτερικό της Ευρωπαϊκής Ένωσης, για τις σχετικές κοινοτικές και διεθνείς νομικές πράξεις και για το εθνικό δίκαιο των κρατών μελών, και ιδίως όσον αφορά την πρόσβαση στη δικαιοσύνη·

                           ζ)

                           συνεργάζονται για τη διοργάνωση των κατά το άρθρο 9 συνεδριάσεων και συμμετέχουν σ’ αυτές·

                           η)

                           συνεργάζονται για την προετοιμασία και την ενημέρωση των πληροφοριών στις οποίες αναφέρεται ο τίτλος ΙΙΙ, και κυρίως του συστήματος πληροφόρησης του κοινού, σύμφωνα με τους κανόνες που προβλέπει ο εν λόγω τίτλος·

                           θ)

                           εξασφαλίζουν τον συντονισμό μεταξύ των μελών του Δικτύου σε εθνικό επίπεδο·

                           ι)

                           προετοιμάζουν ανά διετία έκθεση των δραστηριοτήτων τους, συμπεριλαμβανομένων, εφόσον απαιτείται, των βελτίστων πρακτικών του Δικτύου, την υποβάλλουν κατά τη συνεδρίαση των μελών του Δικτύου και εφιστούν ιδιαιτέρως την προσοχή στις πιθανές βελτιώσεις του Δικτύου.».

               4)

               Παρεμβάλλεται το ακόλουθο άρθρο:
               «Άρθρο 5α
               Επαγγελματικοί σύλλογοι
               1.   Προκειμένου να συμβάλουν στην επίτευξη των στόχων του άρθρου 3, οι αρμόδιοι επαφής προβαίνουν στις κατάλληλες επαφές με τους επαγγελματικούς συλλόγους του άρθρου 2 παράγραφος 1 στοιχείο ε), σύμφωνα με τους κανόνες που αποφασίζει κάθε κράτος μέλος.
               2.   Ειδικότερα, στις επαφές στις οποίες αναφέρεται η παράγραφος 1, μπορούν να περιλαμβάνονται οι εξής δραστηριότητες:

                           α)

                           ανταλλαγές εμπειρίας και πληροφοριών όσον αφορά την αποτελεσματική και πρακτική εφαρμογή των κοινοτικών και διεθνών πράξεων·

                           β)

                           συνεργασία για την κατάρτιση και την ενημέρωση των δελτίων πληροφοριών στα οποία αναφέρεται το άρθρο 15·

                           γ)

                           συμμετοχή των επαγγελματικών συλλόγων σε σχετικές συνεδριάσεις.

                     3.   Οι επαγγελματικοί φορείς δεν ζητούν από τους αρμόδιους επαφής πληροφορίες σχετικές με μεμονωμένες περιπτώσεις.»

               5)

               Στο άρθρο 6 παράγραφος 2, προστίθεται το ακόλουθο εδάφιο:
               «Προς τον σκοπό αυτό, κάθε κράτος μέλος μεριμνά σύμφωνα με τις λεπτομέρειες εφαρμογής που αυτό αποφασίζει ώστε ο αρμόδιος ή οι αρμόδιοι επαφής του Δικτύου και οι συγκεκριμένες αρμόδιες αρχές να διαθέτουν επαρκή μέσα για να συνέρχονται τακτικά.».

               6)

               Το άρθρο 7 πρώτο εδάφιο, αντικαθίσταται από το ακόλουθο κείμενο:
               «Για να διευκολυνθεί η λειτουργία του δικτύου, κάθε κράτος μέλος φροντίζει ώστε οι αρμόδιοι επαφής να διαθέτουν επαρκή γνώση μιας επίσημης γλώσσας των θεσμικών οργάνων της Ευρωπαϊκής Ένωσης πέραν της δικής τους, εφόσον πρέπει να μπορούν να επικοινωνούν με τους αρμοδίους επαφής των άλλων κρατών μελών.».

               7)

               Το άρθρο 8 αντικαθίσταται από το ακόλουθο κείμενο:
               «Άρθρο 8
               Εξέταση αιτήσεων για δικαστική συνεργασία
               1.   Οι αρμόδιοι επαφής ανταποκρίνονται σε όλες τις αιτήσεις που τους υποβάλλονται χωρίς καθυστέρηση και το αργότερο εντός δεκαπέντε ημερών από την παραλαβή τους. Εάν ο αρμόδιος επαφής δεν είναι σε θέση να απαντήσει σε αίτηση εντός της προθεσμίας αυτής, ενημερώνει σύντομα τον αιτούντα, προσδιορίζοντας την προθεσμία που χρειάζεται για να απαντήσει, η οποία όμως δεν δύναται να υπερβαίνει, κατά κανόνα, τις τριάντα ημέρες.
               2.   Προκειμένου να ανταποκριθούν όσο το δυνατόν ταχύτερα και αποτελεσματικότερα στις αιτήσεις κατά την παράγραφο 1, οι αρμόδιοι επαφής χρησιμοποιούν τα πλέον ενδεδειγμένα τεχνολογικά μέσα, τα οποία τίθενται στη διάθεσή τους από τα κράτη μέλη.
               3.   Η Επιτροπή τηρεί ασφαλές και περιορισμένης πρόσβασης ηλεκτρονικό μητρώο των αιτήσεων δικαστικής συνεργασίας και των απαντήσεων κατά το άρθρο 5 παράγραφος 2 στοιχεία β), γ), δ) και ε). Οι αρμόδιοι επαφής μεριμνούν ώστε να παρέχονται τακτικά στην Επιτροπή οι πληροφορίες που απαιτούνται για τη δημιουργία και τη λειτουργία του συγκεκριμένου μητρώου.
               4.   Η Επιτροπή παρέχει στους αρμοδίους επαφής πληροφορίες για τις στατιστικές που αφορούν τις αιτήσεις δικαστικής συνεργασίας και τις απαντήσεις κατά την παράγραφο 3 τουλάχιστον μία φορά ανά εξάμηνο.».

               8)

               Το άρθρο 9 τροποποιείται ως εξής:
               «Άρθρο 9
               Συνεδριάσεις των αρμοδίων επαφής
               1.   Οι αρμόδιοι επαφής του Δικτύου συνέρχονται τουλάχιστον μία φορά το εξάμηνο, σύμφωνα με το άρθρο 12.
               2.   Κάθε κράτος μέλος εκπροσωπείται στις συνεδριάσεις αυτές από έναν ή περισσότερους αρμοδίους επαφής, οι οποίοι μπορούν να συνοδεύονται από άλλα μέλη του Δικτύου, χωρίς σε καμία περίπτωση να υπερβαίνουν τον αριθμό των έξι αντιπροσώπων ανά κράτος μέλος.».

               9)

               Παρεμβάλλεται το εξής άρθρο:
               «Άρθρο 11α
               Συμμετοχή παρατηρητών στις συνεδριάσεις του Δικτύου
               1.   Υπό την επιφύλαξη του άρθρου 1 παράγραφος 2, η Δανία μπορεί να εκπροσωπηθεί στις συνεδριάσεις κατά τα άρθρα 9 και 11.
               2.   Οι υπό ένταξη χώρες και οι υποψήφιες χώρες μπορούν να προσκληθούν να συμμετέχουν στις συγκεκριμένες συνεδριάσεις ως παρατηρητές. Τα τρίτα κράτη που αποτελούν συμβαλλόμενα μέρη διεθνών συμφωνιών όσον αφορά τη δικαστική συνεργασία σε αστικές και εμπορικές υποθέσεις που συνάπτονται από την Ευρωπαϊκή Κοινότητα μπορούν εξίσου να προσκαλούνται προκειμένου να παρίστανται ως παρατηρητές σε ορισμένες συνεδριάσεις του Δικτύου.
               3.   Κάθε κράτος παρατηρητής μπορεί να εκπροσωπείται στις συγκεκριμένες συνεδριάσεις από ένα ή περισσότερα άτομα, αλλά σε καμία περίπτωση οι εκπρόσωποι ανά κράτος δεν μπορούν να υπερβαίνουν τους τρεις.».

               10)

               Στο τέλος του τίτλου ΙΙ παρεμβάλλεται το ακόλουθο άρθρο:
               «Άρθρο 12α
               Σχέσεις με τα άλλα δίκτυα και τους διεθνείς οργανισμούς
               1.   Το δίκτυο διατηρεί σχέσεις και ανταλλάσσει εμπειρίες και βέλτιστες πρακτικές με τα άλλα ευρωπαϊκά δίκτυα που συμμερίζονται τους ίδιους στόχους, όπως το ευρωπαϊκό δικαστικό δίκτυο για ποινικές υποθέσεις. Το δίκτυο διατηρεί επίσης σχέσεις με το ευρωπαϊκό δίκτυο κατάρτισης δικαστικών με σκοπό, εφόσον απαιτούνται και με την επιφύλαξη των εθνικών πρακτικών, την προώθηση ημερίδων κατάρτισης για τη δικαστική συνεργασία σε αστικές και εμπορικές υποθέσεις προς όφελος των τοπικών δικαστικών αρχών των κρατών μελών.
               2.   Το δίκτυο διατηρεί σχέσεις με το δίκτυο Ευρωπαϊκών Κέντρων Καταναλωτών (δίκτυο ΕΚΚ). Ειδικότερα, προκειμένου να παράσχουν κάθε γενική πληροφορία για τη λειτουργία των κοινοτικών και διεθνών πράξεων που μπορεί να διευκολύνει την πρόσβαση των καταναλωτών στη δικαιοσύνη, οι αρμόδιοι επαφής του ευρωπαϊκού δικαστικού δικτύου σε αστικές και εμπορικές υποθέσεις βρίσκονται στη διάθεση των μελών του δικτύου ΕΚΚ.
               3.   Προκειμένου να εκπληρώσει τα καθήκοντα κατά το άρθρο 3 σχετικά με τις διεθνείς πράξεις που αφορούν τη δικαστική συνεργασία σε αστικές και εμπορικές υποθέσεις, το δίκτυο διατηρεί επαφές και προβαίνει σε ανταλλαγές εμπειριών με τα άλλα δίκτυα δικαστικής συνεργασίας που έχουν δημιουργηθεί μεταξύ τρίτων κρατών και με τους διεθνείς οργανισμούς που προωθούν τη διεθνή δικαστική συνεργασία.
               4.   Η Επιτροπή, σε στενή συνεργασία με την προεδρία του Συμβουλίου και τα κράτη μέλη, είναι υπεύθυνη για την εφαρμογή των διατάξεων του παρόντος άρθρου.».

               11)

               Η επικεφαλίδα του τίτλου III αντικαθίσταται από το ακόλουθο κείμενο:

               12)

               Στο άρθρο 13 παράγραφος 1, προστίθεται το ακόλουθο στοιχείο:

                           «γ)

                           τις πληροφορίες κατά το άρθρο 8».

               13)

               Παρεμβάλλεται το ακόλουθο άρθρο:
               «Άρθρο 13α
               Γενική πληροφόρηση του κοινού
               Το δίκτυο συμβάλλει στη γενική πληροφόρηση του κοινού, χρησιμοποιώντας τα πλέον ενδεδειγμένα τεχνολογικά μέσα προκειμένου να το ενημερώσουν σχετικά με το περιεχόμενο και τη λειτουργία των κοινοτικών ή διεθνών πράξεων που αφορούν τη δικαστική συνεργασία σε αστικές και εμπορικές υποθέσεις.
               Προς τον σκοπό αυτόν, και με την επιφύλαξη των διατάξεων του άρθρου 18, οι αρμόδιοι επαφής μεριμνούν για την προβολή στο κοινό του συστήματος πληροφόρησης περί του οποίου το άρθρο 14.».

               14)

               Στο άρθρο 17 σημείο 4, το στοιχείο β) αντικαθίσταται από το ακόλουθο κείμενο:

                           «β)

                           μεριμνά για τη μετάφραση σε όλες τις επίσημες γλώσσες των οργάνων της Ένωσης, των πληροφοριών που αφορούν τα σχετικά θέματα του κοινοτικού δικαίου και τις κοινοτικές διαδικασίες, συμπεριλαμβανομένης της κοινοτικής νομολογίας, καθώς και των γενικών σελίδων του συστήματος πληροφόρησης και των δελτίων πληροφοριών κατά το άρθρο 15 και τα εγκαθιστά στην ιστοσελίδα αποκλειστικής χρήσης του δικτύου.».

               15)

               Στο άρθρο 18 σημείο 4, η λέξη «προοδευτικά» διαγράφεται.

               16)

               Το άρθρο 19 τροποποιείται ως εξής:
               «Άρθρο 19
               Υποβολή εκθέσεων
               Το αργότερο την 1η Ιανουαρίου 2014 και στη συνέχεια ανά τριετία, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή έκθεση σχετικά με τις δραστηριότητες του Δικτύου. Η συγκεκριμένη έκθεση συνοδεύεται, κατά περίπτωση, από προτάσεις αναπροσαρμογής της παρούσας απόφασης και περιλαμβάνει πληροφορίες για τις δραστηριότητες του Δικτύου που αποσκοπούν στην πρόοδο με σχεδιασμό, στην ανάπτυξη και στην εφαρμογή της ευρωπαϊκής ηλεκτρονικής δικαιοσύνης, ειδικότερα από την άποψη της διευκόλυνσης πρόσβασης στη δικαιοσύνη.»

               17)

               Το άρθρο 20 τροποποιείται ως εξής:
               «Άρθρο 20
               Κοινοποίηση
               Το αργότερο την 1η Ιουλίου 2010 τα κράτη μέλη κοινοποιούν στην Επιτροπή τις πληροφορίες κατά το άρθρο 2 παράγραφος 5».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2011, εξαιρουμένου του άρθρου 1 σημείο 1 στοιχείο ε), και σημείο 17, που εφαρμόζονται από την ημερομηνία της κοινοποίησης της παρούσας απόφασης στα κράτη μέλη στα οποία απευθύνεται.
   Η παρούσα απόφαση απευθύνεται στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας.

      Βρυξέλλες, 18 Ιουνίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         Š. FÜLE

      (1)  Γνώμη της 3ης Δεκεμβρίου 2008 (δεν έχει δημοσιευθεί ακόμη στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 16ης Δεκεμβρίου 2008 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 4ης Ιουνίου 2009.

      (3)  ΕΕ L 174 της 27.6.2001, σ. 25.

      (4)  ΕΕ C 53 της 3.3.2005, σ. 1.

      (5)  ΕΕ L 124 της 8.6.1971, σ. 1.

      (6)  ΕΕ L 105 της 27.4.1996, σ. 1.»·